مەکتەوەیل ک چووڵەو کریانە بریتین لە پەێمانگا و مەکتەو دویاناوەندی لە پاریس پایتەخت فەرەنسا، وەپای ئەوەگ ماڵپەڕ "یورو نوز" راگەیانیە.
وەپای وەزارەت پەروەردەی نیشتمانی فەرەنسا هەڕەشەیلیگ رەسیەسە داڵگ و باوگەیل لەری نامەیل ئەڵکترۆنی  ک ریەی  تایبەتیگە ئەرا پەیوەنی مابەین مامووستا و خوەنەوار و داڵگوباوگ.
هەڕەشەیل لە کرداریگ دزین ئەلکترۆنی بوی لە ری دزین ئیمەێل خوەنەواریگ و  کلکردن نامەی هەڕەشە، هەنای پۆلیس خاوەن ئەکاونتەگە دەسگیرکرد دویایی ئازادی کرد چوینکە راسیەگە ئاشەرا بووی ک رویوەڕوی هاک کردن بویە.
